CELEX: 32015R1042
Language: fi
Date: 2015-06-30 00:00:00
Title: Komission täytäntöönpanoasetus (EU) 2015/1042, annettu 30 päivänä kesäkuuta 2015, yritystoiminnan rakennetilastoista annetun Euroopan parlamentin ja neuvoston asetuksen (EY) N:o 295/2008 täytäntöönpanosta annetun asetuksen (EY) N:o 250/2009 liitteen II muuttamisesta teknisen muodon mukauttamiseksi toimialoittaisen tuoteluokituksen (CPA) tarkistamisen johdosta (ETA:n kannalta merkityksellinen teksti)

1.7.2015   
            
            
               FI
            
            
               Euroopan unionin virallinen lehti
            
            
               L 167/61
            
         KOMISSION TÄYTÄNTÖÖNPANOASETUS (EU) 2015/1042,
   annettu 30 päivänä kesäkuuta 2015,
   yritystoiminnan rakennetilastoista annetun Euroopan parlamentin ja neuvoston asetuksen (EY) N:o 295/2008 täytäntöönpanosta annetun asetuksen (EY) N:o 250/2009 liitteen II muuttamisesta teknisen muodon mukauttamiseksi toimialoittaisen tuoteluokituksen (CPA) tarkistamisen johdosta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yritystoiminnan rakennetilastoista 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 295/2008 (1) ja erityisesti sen 11 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksessa (EY) N:o 295/2008 vahvistetaan yhteinen järjestelmä unionissa toimivien yritysten rakennetta, toimintaa, kilpailukykyä ja tuloksia koskevien eurooppalaisten tilastojen keräämistä, toimittamista ja arviointia varten.
            
         
               (2)
            
            
               Euroopan parlamentin ja neuvoston asetuksessa (EY) N:o 451/2008 (2) vahvistetaan tilastollinen toimialoittainen tuoteluokitus (CPA) tilastoja koskevien vaatimusten täyttämiseksi unionissa.
            
         
               (3)
            
            
               Komission asetuksen (EY) N:o 250/2009 (3) liitteessä II määritetään tekninen muoto ja tiettyjen tuotteiden nimet CPA-luokituksen perusteella toimitettavia tietoja varten.
            
         
               (4)
            
            
               Komission asetuksen (EU) N:o 1209/2014 (4) voimaantulon johdosta on tarpeen mukauttaa asetuksen (EY) N:o 250/2009 liitettä II tiettyjen tuotteiden nimien osalta CPA-luokituksen perusteella toimitettavia tietoja varten, jotta voidaan säilyttää vertailukelpoisuus ja yhdenmukaisuus kansainvälisellä tasolla käytettävien tuoteluokitusstandardien kanssa.
            
         
               (5)
            
            
               Sen vuoksi asetuksen (EY) N:o 250/2009 liitettä II olisi muutettava.
            
         
               (6)
            
            
               Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 250/2009 liite II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä kesäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 97, 9.4.2008, s. 13.
   
      (2)  Euroopan parlamentin ja neuvoston asetus (EY) N:o 451/2008, annettu 23 päivänä huhtikuuta 2008, uuden tilastollisen toimialoittaisen tuoteluokituksen (CPA) vahvistamisesta ja neuvoston asetuksen (ETY) N:o 3696/93 kumoamisesta (EUVL L 145, 4.6.2008, s. 65).
   
      (3)  Komission asetus (EY) N:o 250/2009, annettu 11 päivänä maaliskuuta 2009, Euroopan parlamentin ja neuvoston asetuksen (EY) N:o 295/2008 täytäntöönpanosta ominaisuustietojen määritelmien, toimitettavien tietojen teknisen muodon, NACE Rev.1.1:n ja NACE Rev.2:n mukaisen kaksinkertaisen ilmoitusvelvollisuuden sekä yritystoiminnan rakennetilastoista myönnettävien poikkeuksien osalta (EUVL L 86, 31.3.2009, s. 1).
   
      (4)  Komission asetus (EU) N:o 1209/2014, annettu 29 päivänä lokakuuta 2014, uuden tilastollisen toimialoittaisen tuoteluokituksen (CPA) vahvistamisesta ja neuvoston asetuksen (ETY) N:o 3696/93 kumoamisesta 23 päivänä huhtikuuta 2008 annetun Euroopan parlamentin ja neuvoston asetuksen (EY) N:o 451/2008 muuttamisesta (EUVL L 336, 22.11.2014, s. 1).
   
      LIITE
      Muutetaan asetuksen (EY) N:o 250/2009 liite II seuraavasti:
      
                  1)
               
               
                  Korvataan 4.2 kohdassa ”Alueellinen yksikkö” Kreikan koodi ”GR” koodilla ”EL”.
               
            
                  2)
               
               
                  Lisätään 4.9 kohdassa ”Yksikkö, jona arvo on ilmoitettu” olevaan taulukkoon uusi yksikkö ”neliömetriä” ja sen koodi ”M2”.
               
            
                  3)
               
               
                  Muutetaan 4.10 kohdassa ”Tuotteisiin perustuva jaottelu” oleva taulukko seuraavasti:
                  
                              a)
                           
                           
                              korvataan koodilla 63 12 varustetun tuotteen nimi ”Verkkoportaalien sisältö” nimellä ”Verkkoportaalipalvelut”;
                           
                        
                              b)
                           
                           
                              korvataan koodilla 73 11 13 varustetun tuotteen nimi ”Mainonnan suunnittelu” nimellä ”Mainonnan suunnittelupalvelut”;
                           
                        
                              c)
                           
                           
                              poistetaan koodilla 70 22 4 varustettua tuotetta ”Tavaramerkit ja franchising” vastaava kohta;
                           
                        
                              d)
                           
                           
                              korvataan koodilla 71 11 24 varustetun tuotteen nimi ”Arkkitehtoniset neuvontapalvelut” nimellä ”Rakennushankkeisiin liittyvät arkkitehtoniset neuvontapalvelut”.